CELEX: 51997PC0489(01)
Language: da
Date: 1997-10-06
Title: Forslag til Rådets forordning (EF) om ændring af Rådets forordning (EF) nr. 40/94 af 20. december 1993 om ef- varemærker

Avis juridique important

|

51997PC0489(01)

Forslag til Rådets forordning (EF) om ændring af Rådets forordning (EF) nr. 40/94 af 20. december 1993 om ef- varemærker  /* KOM/97/0489 endelig udg. - CNS 97/0253 */  

EF-Tidende nr. C 335 af 06/11/1997 s. 0013

Forslag til Rådets forordning (EF) om ændring af Rådets forordning (EF) nr. 40/94 af 20. december 1993 om EF-varemærker (97/C 335/11) (EØS-relevant tekst) KOM(97) 489 endelig udg. - 97/0253(CNS) (Forelagt af Kommissionen den 7. oktober 1997)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 235,under henvisning til forslag fra Kommissionen,under henvisning til udtalelse fra Europa-Parlamentet, ogud fra følgende betragtninger:Rådet har den 20. december 1993 vedtaget forordning (EF) nr. 40/94 (1) om EF-varemærker;Harmoniseringskontoret for det Indre Marked (i det efterfølgende benævnt »Harmoniseringskontoret« der er oprettet ved ovennævnte forordning, bør ikke opfattes som en virksomhed, der drives med gevinst for øje;da Harmoniseringskontoret er underlagt fællesskabsretten, bør det fastsættes, at overskydende midler tilfalder De Europæiske Fællesskabers almindelige budget, efter at der eventuelt er opbygget en reserve til uforudsete udgifter og foretaget en revision af de gebyrer, kontoret opkræver;overførsel af beløb til nævnte reserve bør forudsætte tilladelse fra Kommissionen, som informerer Rådet og Parlamentet;der bør foretages en harmonisering af de finansielle bestemmelser, der gælder for de forskellige decentraliserede organer, Fællesskabet har oprettet, herunder af de kontrolbestemmelser, Harmoniseringskontoret er underlagt;funktionen som finansinspektør for Harmoniseringskontoret vil mest hensigtsmæssigt kunne varetages af Kommissionens finansinspektør;det er ønskeligt at inddrage Europa-Parlamentet i dechargeproceduren -UDSTEDT FØLGENDE FORORDNING:Artikel 1 1. I artikel 134 i forordning (EF) nr. 40/94 indsættes følgende nye stykke:»4. Et eventuelt budgetoverskud, efter at årets udgifter er afholdt, og efter at der er taget hensyn til nedsættelsen af tilskuddet fra Fællesskabet, tilfalder De Europæiske Fællesskabers almindelige budget, hvor det opføres som diverse indtægter. Budgetudvalget kan dog give tilladelse til at oprette en reserve til uforudsete udgifter. Overførsel af beløb til reserven kræver tilladelse fra Kommissionen, som umiddelbart informerer Rådet og Europa-Parlamentet om enhver beslutning truffet herom.«2. Artikel 136 erstattes af følgende ordlyd:»Kontrollen med de af Harmoniseringskontoret indgåede forpligtelser og afholdelsen af alle dets udgifter samt kontrollen med fastlæggelsen og inkasseringen af alle dets indtægter varetages af Kommissionens finansinspektør.«3. Stk. 2 i artikel 137 erstattes af følgende ordlyd:»2. Budgetudvalget meddeler præsidenten decharge for gennemførelsen af budgettet efter henstilling fra Europa-Parlamentet.«Artikel 2 Denne forordning træder i kraft tre dage efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.(1) EFT L 11 af 14. 1. 1994, s. 1.